
Argument: 


De ce filosofia istoriei la Blaga? Pentru că Blaga a fost destul de puţin abordat 
în această direcţie. Ca poet sau dramaturg, Blaga are notorietate chiar şi în rândul 
maselor, dar ca filosof, mai ales al culturii şi istoriei, din nefericire nu. Ori la Blaga 
tocmai aici este geniul, în conştiinţa sa filosofică, în teoria culturii şi gândirii, aici 
unde puţini păşesc şi chiar mai puţini reuşesc să se remarce. Blaga a reuşit trecând 
prin toate greutățile cauzate de un sistem neprielnic, dar încă temele sale predilecte nu 
sunt chiar populare printre compatrioţii săi şi nici nu beneficiază de o popularitate în 


creştere. 


Dacă dorim să găsim o sinteză despre poezia lui Blaga, sau dramaturgia sa, ori 
despre teoria cunoaşterii, chiar şi despre viaţa sa, diferiți exegeţi au scris în cei mai 
elogioşi termeni despre filosoful roman, dar dacă dorim lucrări despre teoria culturală 
a lui Blaga, ori despre explicarea fenomenului istoric, bibliografia este destul de 
săracă. Totul se abordează prin prisma religiei, ori a Marelui Anonim şi se pune foarte 
puţin accentul pe aspectele originale abordate de Blaga în Trilogia Culturii, Trilogia 
Valorilor sau Trilogia Cosmologică, adevărata esenţă a filosofiei sale, iar referirile la 
teza de doctorat Cultură şi cunoştinţă, promotorul ideilor sale viitoare despre istorie şi 


cultură, sunt aproape inexistente. 


Viaţa lui Blaga a mers mână în mână cu istoria, iar creaţia sa a fost singura 
evadare pe care şi-a permis-o, cea care i-a adus şi nemurirea. Şi-a înţeles condiţia ca 
om, şi-a depăşit-o şi a lăsat în urma lui una dintre cele mai importante şi valoroase 
documente filosofico-istorice pentru generaţiile ce vor urma. Ştia că a scris cu multă 
pasiune şi mai ştia că nu toţi cei care îl vor citi îl vor şi înţelege, dar nici nu cred a 
avut pretenţia de a scrie pentru cei mulţi ci undeva în sufletul său ştia că opera sa le 


este destinată celor puţini. 


Rezumat: 


Dar ce fel de filosofie a istoriei întâlnim în cazul lui Blaga? În zilele noastre 
cele două mari moduri de a face filosofia istoriei sunt următoarele: filosofia 
speculativă a istoriei şi filosofia critică (analitică) a istoriei. Fiecare dintre aceste 
tipuri de abordare are probleme proprii. În continuare vom oferi o scurtă descriere a 
celor două moduri de a face filosofia istoriei şi o schiţă tipurilor de probleme avute în 


vedere aceste moduri de a face filosofia istorie!. 


Filosofia speculativă a istoriei: în general se ocupă cu reflecția asupra 
conţinutului istoriei şi în ce mod are acest conţinut relevanţă cu privire la un întreg 


(care în majoritatea cazurilor poate să fie „istoria universală”). 
Probleme cu care se ocupă filosofia speculativă a istoriei: 
1. Este istoria o naraţiune unică şi unitară? 
1.1. Dacă da, atunci are această narațiune sfârşit? 


1.1.1. Dacă da, atunci este acest sfârşit unul utopic, cataclismic 


sau banal (mundan)? 
1.1.2. Dacă nu, este istoria ciclică? 


1.1.3. De marile culturi au decăzut în mod invariabil? Este 


inevitabil? (aceeaşi problemă apare şi la 4 şi 5) 
2. Poate fi istoria divizată în perioade distincte? 
2.1. Dacă da, care sunt aceste perioade? 
2.1.1. Ce ne pot spune aceste perioade despre cursul istoriei? 


2.1.2. Putem vorbi de mai multe mentalități de-a lungul istoriei 
(de exemplu conştiinţă mitică, mentalitate ştiinţifică 


contemporană) 


! În această prezentare am utilizat W. H. Walsh, Philosophy of History, Harper Torchbooks, 1960, pp. 
9-28; M. C. Lemon, Philosophy of History, Routledge, 2003, pp. 7-13, pp. 281-289. 


3. Este istoria omenirii în mod necesar istoria progresului omenirii? 
3.1. Dacă da, atunci de ce? 
3.2. Dacă nu, atunci de ce nu? 


3.3. Putem face analogie între istorie şi viaţa omului (naştere, copilărie, 
tinereţe, maturitate, bătrâneţe, moarte) (de asemenea şi la 


1.1.2.)? 


4. Există „legi” care guvernează desfăşurarea istoriei? Există cauzalitate în 


istorie? Sau există alt tip de legi? 


5. Este istoria determinată (influenţată) de forţe exterioare şi independente 


controlului uman sau pot acţiunile individuale să influenţeze istoria? 
5.1. (poate să fie şi 4.1) Există „Soartă”,,,Providenţă”, „Destin”? 


6. Putem să învăţăm ceva din parcursul istoriei sau fiecare situaţie este unică? 


Filosofia critică a istoriei: se ocupă în general cu reflecția asupra formei 
istoriei, adică cu teoretizarea şi analiza modului de gândire al istoricilor în practica 
disciplinei lor. Cu alte cuvinte a formei în care istoria este cercetată şi expusă. Acest 


tip de abordare se mai numeşte şi Filosofie analitică a istoriei. 
Probleme cu care se ocupă filosofia critică a istoriei: 


1. Ce condiţii trebuie să îndeplinească o propoziţie cu privire la trecut pentru a 


fi considerată „adevărată”? 


2. Există un mod specific istoricilor de a explica trecutul (de exemplu în 
opoziţie cu un mod ştiinţific)? (adică reflecţii asupra istoriei ca disciplină 


distinctă de studiu) 


3. Există nişte „legi” ale comportamentului (ale gândirii în mod special) uman 
pe care le folosesc istoricii atunci când abordează istoria? Adică există un mod 


de gândire specific istoricilor? 


3.1. Dacă da, atunci care sunt acestea? 


3.1.1. Sunt ele valide? 


3.1.1.1. Care este criteriul acestei validităţi? Este el 


interior, exterior, sau ambele? 


4. Cât de mult îl influenţează pe un istoric subiectivitatea sa (punctele sale de 
vedere ideologice, religioase, gusturi artistice, literare, subconştient etc.) şi în 


ce măsură este posibilă obiectivitatea? 


Mai trebuie să menţionăm o distincţie importantă: filosofia analitică a istoriei 
se distinge de metodologia istoriei. Cea din urmă reprezintă mai degrabă cu tehnica de 
a face istorie. Cu alte cuvinte este practică. În schimb filosofia analitică a istoriei este 
mai degrabă teoretică întrucât se ocupă cu abordarea critică a tuturor conceptelor 


implicate în studiul istoriei, inclusiv a metodologiei”. 


Pentru moment vom spune că modul în care Lucian Blaga abordează filosofia 
istoriei este mai degrabă speculativ decât critic. Vom detalia aceste aspecte mai târziu. 
De asemenea un aspect interesant este că Blaga este câteodată critic (analitic) nu 
relativ la disciplina istoriei şi a modului în care istoricii procedează, ci mai degrabă cu 


privire la metodologia filosofiei istoriei. 


Pe parcursul acestei lucrări, în unele capitole, am prezentat şi aspecte 
biografice, literare şi de formaţie culturală ale lui Lucian Blaga în măsura în care au 
relevanţă explicativă cu privire la filosofia culturii în general şi a filosofiei istoriei în 
special, dată fiind strânsa legătură dintre acestea în sistemul filosofic blagian. 
Evenimentele din viaţa acestuia l-au determinat să construiască o teorie specifică, iar 


în cadrul acestei teorii ofere un loc special culturii române. 


Filosofia, spunea Galilei, o găsim în marea cartea a naturii, dar din păcate 
mereu aşteptăm să vină un filosof şi să ne spună în ce limbă a istoriei este ea scrisă şi 
mai ales cum trebuie citită. Natura este forma prin care omul unei culturi superioare 
dă impresiilor imediate ale simţurilor unitate şi semnificaţie, în timp ce istoria este 
forma în care facultăţile noastre imaginative caută să înţeleagă fiinţa vie în Univers 
raportată la propria noastră viaţă şi să-i confere astfel cele din urmă o realitate mai 


profundă. 


? M. C. Lemon, op. cit., pp. 281-283. 


Pentru cine există istorie? 


Aceasta este o întrebare la care au răspuns foarte mulţi, însă la fel de mulţi se 
întreabă încă. Aş spune că istoria există pentru fiecare dintre noi în măsura în care 
suntem fiinţe conştient participante la ea. Sensul istoriei este unul şi acelaşi lucru cu 


procesul istoriei 


Dacă este să ne raportăm la istoria universală de exemplu, am putea spune că 
termenul desemnează un act mitic, dramatic al cărui peisaj poate fi cuprins între Elada 
şi Persia. Că este o ideea despre trecut, un sentiment care nu a luat încă o formă reală, 


căci imaginea istorică poate fi privită doar din perspectiva spirituală şi interioară. 


Herder numea istoria şcoala de educare a speciei umane, Immanuel Kant o 
considera o dezvoltare a ideii de libertate, în timp ce Hegel o autorealizare a spiritului 


universal. Spengler, însă, vede: 


„în istoria universală imaginea unei veşnice transformări, a unei deveniri şi a 
unei pieiri miraculoase a formelor organice. Istoricul de cabinet o vede însă 


sub forma unei tenii, pregătind fără încetare alte epoci”. 


Pe aceste considerente am studiat opera lui Lucian Blaga în general şi sistemul 
său în special, considerând la fel ca Spengler că nimic nu e mai folositor decât să 
întemeiezi un sistem în locul ideilor care lipsesc, iar singurul lucru care sa-l justifice 
ca doctrină să fie utilitatea lui necesară pentru viaţă. Căci o filosofie fără priză şi fără 


influenţă asupra realităţii nu va fi niciodată o filosofie de prim rang. 


Noi considerăm istoria filosofiei ca ultimă temă serioasă a oricărei filosofii, iar 
omul ca element şi reprezentant al Universului nu este decât o parte a naturii, însă şi o 


parte importantă a istoriei. 


„... mai multor întrebări le corespund mai multe răspunsuri, că orice problemă 
filosofică, nu este decât dorinţa refulată de a primi un răspuns sigur, dat deja, 


că marile probleme ale timpului n-ar fi considerate niciodată drept caduce, şi 


3 Spengler, Oswald, Declinul Occidentului, Craiova, Ed. Beldai, 1996, p. 38. 


că trebuie deci admis un grup de soluţii istorice, care numai în ansamblu pot să 


dezlege marile enigme”. 


Un studiu pragmatic al istoriei nu ar putea constitui decât o parte ascunsă a 
naturii pe care cei care împărtăşesc concepția materialistă a istoriei o recunosc fără 


scrupule. 


„Nu se pune problema să ştim ce sunt în sine fenomenele contingente ale 
istoriei aparţinând cuterei şi cuterei epoci, ci semnificaţia şi înţelesul apariţiei 


lor” 


Eliberarea istoriei de prejudecățile personale ale istoricilor care fac din ea o 
istorie a unei părți de trecut este scopul suprem al oricărei filosofii a istoriei, pentru că 
orice eveniment istoric nu se întâmplă decât odată şi nu se repetă niciodată. 
Remarcabilă intervenţia lui Leopold Ranke care ar fi spus că romanul „Quentin 
Durward” al lui Walter Scott este reprezentantul de seamă al adevăratei ştiinţe a 
istoriei şi că o lucrare bună de istorie este excelentă dacă cititorul este capabil să fie 
propriul său Walter Scott. Până la urmă poate fi doar o iluzie că istoria concretă oferă 
mai multe forme ale cunoaşterii, este foarte poetic însă să ne imaginăm că istoria este 


o imagine a memoriei. 


Încă din a doua jumătate a secolului al XIX-lea s-au impus anumite 
problematici ale teoriei istoriei şi culturii în ţara noastră, însă după războiul de 
reîntregire, aceste probleme păreau a se impune cu mai multă insistenţă. Dintre marile 
contribuţii aduse acestui domeniu, tânăr pe noul teritoriu, dar cu adânci rădăcini în 
conştiinţa poporului român, se remarcă Constantin Rădulescu Motru Í, 


P.P.Negulescu”, Ion Petrovici?, Lucian Blaga şi Tudor Vianu”, care prin studiile lor, 


$ Spengler, Oswald, Declinul Occidentului, Craiova, Ed. Beldai, 1996, p. 43 


3 Spengler, Oswald, Declinul Occidentului, Craiova, Ed. Beldai, 1996, p. 15 


ê Constantin Rădulescu-Motru - filosof, psiholog, pedagog, om politic, dramaturg, director de teatru 
român, academician şi preşedinte al Academiei Române între 1938 - 1941 


7 ; PI A za A 
Petre P. Negulescu - filosof şi om politic român, membru al Academiei Române. 


8 zi Pi ? cu i i A 
Ion Petrovici - filozof român, eseist, memorialist, scriitor, orator şi om politic, profesor la 
Universitatea din laşi, membru al Academiei Române, fost Ministru al Educaţiei Naţionale. 

au adus în prim plan fundamentele teoriilor istoriei şi culturii spre a fi cunoscute, dar 
şi pentru a li se da interpretări noi. 

Cel mai inventiv şi inovator autor în acest domeniu este Lucian Blaga, care nu 
doar a venit cu o nouă teorie în completarea predecesorilor săi, ci a venit cu o viziune 
total nouă şi interesantă, demonstrând cât de vast şi de complex poate fi acest prag 
fragil, dar foarte important in umanizarea omului. 

Lucrarea de faţă este structurată pe 6 capitole, urmărind traiectoria blagiană de 
la începuturi şi până la „ultima filă” creațională, trecând prin poezie, teatru şi 
eseistică, ajungând la marele sistem blagian, capodoperă a filosofiei româneşti. 

Dacă în primele 3 capitole ne referim la Începuturi, Debut şi activitatea sa 
lirică şi dramatică, odată cu capitolul 3 intram pe teritoriul creaţiei culturale 
descifrând Semnificaţia culturii în opera blagiană. Lucian Blaga, poetul, dramaturgul, 
eseistul şi filosoful se întâlnesc într-un mod fericit in această construcţie epică de 
mare excepţie, aducând la cunoştinţa specialiştilor din domeniul filosofiei şi istoriei, 
dar şi a neamului românesc în memoria căruia a rămas, faptul că viaţa omului nu va 
putea fi nicicând studiată în afara ariei culturale şi numai prin prizma misterului. 
Misterul este orizontul specific uman de a exista, spune Blaga, un orizont 
omniprezent şi permanent, din care se naşte cultura pe care mai apoi tot omul o 
înţelege ca pe o dimensiune complementară, dar şi necesară modului său specific de a 
trăi. Este foarte greşit să înţelegem cultura doar ca pe o diferenţă specifică omului a 
cărui gen proxim ar rămâne numai animalul, căci omul în calitatea sa de ființă 
conştientă are ceva amfibiu. El posedă latitudinea de a respire cu alternanţe în două 


orizonturi cu totul diferite. 


Lucian Blaga a elaborat cea mai interesantă şi mai coerentă teorie a culturii. 
Preocuparea sa pentru filosofia istoriei şi filosofia culturii se manifestă încă din anii 
facultăţii, astfel că, devenise firesc ca studiile continuate la Viena să se finalizeze cu o 
lucrare riguroasă şi reprezentativă filosofiei blagiene — teza de doctorat Cultură şi 
cunoştinţă. Dar nici măcar însuşi Blaga nu estima la acea vreme ce proporţii va lua 
această vădită preocupare a sa. 

Tot în acelaşi capitol abordăm şi Spațiul mioritic la Lucian Blaga, lucrare 


apărută în 1936, într-o perioadă care in care a discuta despre specificul naţional în ţara 


9 , iata ie noel de a . , ? 5 
Tudor Vianu - estetician, critic şi istoric literar, poet, eseist, filosof şi traducător român. 

noastră însemna să te fi interesat foarte mult cultura româna şi să poţi participa la un 


schimb de idei care are în centru cultura română cu tot ce înseamnă ea. 


Astfel, Spațiul mioritic al lui Blaga devine într-un timp foarte scurt, lucrarea 
fundamentală despre cultura română. Este normal şi foarte bine primit faptul că 


Lucian Blaga îşi construieşte întreaga teorie despre cultură pe plaiurile mioritice. 


Cel de-am cincilea capitol al tezei aduce în prim plan întreaga valoarea 
cultural-istorică pe care Lucian Blaga ne-a lăsat-o prin sistemul său (Trilogia 
cunoaşterii, culturii, valorilor şi cosmologică) dar şi prin activitatea eseistică ce 
precede sistemul (Cultură şi cunoştinţă, Fenomenul originar, Feţele unui veac, 


Daimonion, lucrările cuprinse în volumul Zări şi etape). 


Putem afirma că opera filosofică blagiană începe odată cu teza sa de doctorat 
Cultură şi cunoştinţă, însă există o perioadă intermediară între acea teză care 
marchează debutul filosofic al lui Blaga şi sistemul său filosofic la care se angajează 


ceva mai târziu. 


„Sistemul filosofic al lui Lucian Blaga are o preistorie situată în timp între anii 
1914-1926, de care însuşi autorul a fost conştient. [...] Caracterizându-şi 
global lucrările de tinereţe, Lucian Blaga afirmă că ele cuprind fără îndoială, o 
seamă de prefigurări ale concepţiei sistematice de mai târziu” "’. 

În Feţele unui veac, Lucian Blaga aduce în atenţia filosofiei şi a culturii în 
general noi tendinţe ale timpului său. Această lucrare dar şi cele ce i-au urmat, 
grupate în Zări şi etape fac parte din procesul de pregătire al sistemului său filosofic 
grupat în Trilogii. Se pare că nu a fost deloc întâmplătoare alegerea numelui de Zări şi 
etape. 

Fenomenul originar este o temă foarte interesantă de filosofia culturii, 
abordată intens de Goethe. Rezumând concepţia lui Goethe asupra fenomenului 
originar, Blaga subliniază trei momente importante: în primul rând fenomenul 
originar a fost construit pe baza analogiilor, mai apoi fenomenul originar nu este ceva 
abstract şi nu în ultimul rând el pune în joc un fel de polaritate. În acest fel metoda 


goetheana a avut succes şi i-a influenţat pe alţii ca şi Schelling sau Bergson. Poate o 


' Bălu, Ion, Opera lui Lucian Blaga, capitolul V. Filosoful, Bucureşti, Editura Albatros, 1997, în 


colecţia Critică şi istorie literară. p. 223. 

strategie ceva mai originală a adus-o Nietzsche în Nașterea tragediei însă in rest 
nuanţa artistică a viziunii filosofice a fost pur goetheană. 

Blaga a urmărit aceiaşi idee folosită de Nietzsche în Originea tragediei, de 
Spengler în Declinul occidentului şi de Leo Frobenius în Cultura Africii, însă Blaga 
nu a generalizat, din prudenţă pentru că în domeniul creaţiilor culturale unele tendinţe 
pot fi cuprinse în această metodă, altele nu. 

De altfel teoriile lui Spengler şi Frobenius le va relua mereu în Trilogia 
culturii Şi Trilogia valorilor când vorbeşte despre vieţile istorice ale culturilor. 

Prin Trilogia cunoaşterii am dorit să arătăm evoluţia gândirii blagiene cu 
implicaţii dogmatice referitoare la locul cunoaşterii omeneşti în Univers şi în raport 
cu Divinitatea. Cu FEonul dogmatic, Blaga expune principiile metodologice ale unei 
noi teorii a cunoaşterii, filosoful aducând în prim plan, prin selectare câteva concepte 
de noţiuni privilegiate. Lucian Blaga a dorit să lămurească existenţa dogmelor 
provenite sub idea unor formule din teologia creştină. 

Blaga socoteşte că o teorie metafizică a cunoaşterii trebuie să ne spună nu 
numai care este natura şi care sunt limitele cunoaşterii ce ne este îngăduită ci şi care 
este până la urmă rostul acesteia. 

Trilogia valorilor, prin Artă şi valoare pornesc de la premisele postulatelor 


teoretice expuse în primele două trilogii. 


Conştiinţa umană trăieşte în accepțiunea blagiană într-un climat de valori 
spirituale, iar filosofia s-a străduit aproape de fiecare dată dacă nu întotdeauna, să 
elucideze substratul şi natura acestor valori pentru că ele, valorile, sunt capabile să 
producă în om stări subiective de satisfacţii. Finalismul ce domină conştiinţa nu se 
reflectă în conştiinţă. Fiindcă dacă s-ar reflecta, el s-ar altera. Astfel, destinul creator 
al omului nu e un fapt circumscris de un vag finalism metafizic, ci are aspectul unei 


saturaţii finaliste cu structuri şi tehnici care îl reliefează ca atare. 


De asemenea am dorit să arătăm poziţia lui Lucian Blaga faţă de religie şi 
ortodoxie, prin Religie şi spirit şi Despre gândirea magică cele două capitole din 
Trilogia valorilor care ilustrează cel mai bine gândirea blagiană în această direcţie. 

“Prin religie fiinţa umană se autototalizează în faţa ordinei ce şi-o revelează, 

adică fiinţa umană participă la ordinea în chestiune, cu cunoaşterea, cu 

afectele, cu voinţa, cu presimţirea cu intuiţia, cu imaginaţia şi cu tot fondul 


subconştient al dorințelor şi speranţelor, al erosului său, mai mult cu tot felul 

de a gândi raţional şi irațional, mai mult chiar cu tot felul să de a gândi şi de a 
» 11 


simți magic 

Blaga ne-a amintit în Ciclul Saros şi spiritul babilonian că aproape orice 
istorie ține să ne amintească la rândul ei despre unele cuceriri ştiinţifice ce se 
datorează vechilor babilonieni, ca de obicei toate acestea ne sunt foarte sumar 
prezentate parcă doar spre a ne stârni curiozitatea. Mitologia sumero-babiloniană 
vorbeşte despre dominațiuni divine de natură ciclică, fiecare lume durând un an 
cosmic. Blaga a spus că astfel toată cultura babiloniană s-a resimțit de ecourile acestei 


viziuni temporale. 


Nu în ultimul rând am prezentat Trilogia cosmologică. Importantă în acest 
eseu este abordarea blagiană asupra istoriei umane, deoarece Blaga a declarat că prin 
istorie înțelegem obiectul istoriografiei şi nu istoriografia însăşi. Istoria este o 
dimensiune a existenței umane pentru că dintre toate ființele terestre numai omul se 
poate mândri cu o istorie. În esență, istoria este modul de a fi al omului. Această idee 
este intens dezbătută şi de Frobenius sau Spengler, iar Blaga reia exact firul din 


celelalte trilogii pentru a dezbate această problemă. 


“Istoria este în ordinea metafizică şi a finalismelor existenței în general acest 
fel de a trăi şi de a crea al omului ca ființă primejdioasă Marelui Anonim şi 
permanenta respingere a lui de către Marele Anonim prin dispozițiile 
prevenite pe cari odată pentru totdeauna acesta le-a luat. [...] Istoria este prin 
fiecare clipă a ei această existență de mari intenții, care se frânge în ea însăşi, 
căci singurele mijloace de realizare ce-i stau la dispoziție, se întorc necurmat 
împotriva ei. Istoria nu are un scop, un terminus, spre care ar năzui şi care ar fi 
capătul ei undeva în viitor. Istoria se înfiripă ca o mutație ontologică în 
Univers şi nu se va sfârşi decât odată cu omul, fiind şi rămânând istorie 


deplină în fiecare moment al ei”!? . 


1 Blaga, Lucian, Religie şi spirit, p. 472. 
"2 Blaga, Lucian, Diferenţialele divine, p. 176. 

Al doilea eseu care face parte din Trilogia cosmologică este Aspecte 
antropologice. Lucian Blaga a tratat aspectele ce privesc omul de la apariţia sa până la 
implicarea lui în viaţa spirituală a lumii şi până la dorinţa de a-şi afla originile. 

Cu ajutorul doctrinei transformiste 13. Blaga a trasat liniile acestui studiu 
antropologic. Transformismul a fost mai întâi susținut de evoluţionism!*. Mai apoi 
transformismul a fost întrezărit ca o modalitate a existenţei de către Kant, iar Herder"? 
explică această idee în istoria omenirii. Goethe o susține hotărât, iar bunicul lui 
Charles Darwin", Erasm Darwin schiţează deja concepţia evoluționistă. Charles 
Darwin, în lucrarea sa Originea speciilor, citează nu mai puţin de peste 30 de 
precursori şi fiecare la rândul lor enunţaseră transformismul. 

Din păcate am fost privaţi de completa viziune cosmologică a lui Blaga şi am 
rămas doar cu paradoxurile enumerate în ultimul studiu al eseului. Există un prim 
paradox care se referă la Totul divin şi la posibilitatea acestuia de a se produce prin el 
însuşi şi mai avem un al doilea paradox care enunţă faptul că Totul divin, deşi are 
posibilitatea de a se reproduce în toată complexitatea sa de infinite ori, nu se 
reproduce decât prin diferenţiale. În Diferenţiale divine, Lucian Blaga a pus din nou 
pe larg problema Marelui Anonim, ba mai mult chiar s-a întrebat despre vinovăția 


Marelui Anonim faţă de creaţiile sale, faţă de mutilările aplicate identităţilor. 


După 3 volume consistente de filosofie în care Lucian Blaga a abordat cele 
mai importante teme ale existenței umane, terminându-şi astfel sistemul în cea mai 
mare parte, următorii ani îi dedică nu ştim dacă voit, dar cu siguranţă inspirat laturii 


mai artistice a operei şi personalităţii sale creatoare. 


'5 Transformismul este o concepţie biologică după care speciile se află într-un continuu proces de 


transformare. 


14 Evoluţionismul este o concepție filosofică potrivit căreia Universul, Pământul, fiinţele vii, societatea 


trec printr-un proces istoric de evoluţie şi sunt privite din punctul de vedere al acestei dezvoltări. 


'5 Johann Gottfried von Herder (25 august 1744, Mohrungen — 18 decembrie 1803, Weimar), filosof, 
teolog şi poet german, cunoscut mai ales pentru influenţa exercitată de scrierile sale asupra unor 
reprezentanţi ai clasicismului german ca Johann Wolfgang von Goethe şi Friedrich von Schiller şi 


asupra dezvoltării romantismului. 


16 Charles Darwin (12 februarie 1809, Shrewsbury, Shropshire — 19 aprilie 1882, Down, lângă 
Beckenham, Kent) este cel mai celebru naturalist britanic, geolog, biolog şi autor de cărţi, fondatorul 


teoriei referitoare la evoluţia speciilor de plante şi animale, autorul lucrării “Originea speciilor”. 

Lucian Blaga ne-a adus în atenţie în Aspecte antropologice scopul clar de a ne 
face să ne oprim şi asupra aspectelor ce privesc omul de la apariţia sa până la 


implicarea lui în viaţa spirituală a lumii şi până la dorinţa de a-şi afla originile. 


„Aspecte antropologice este dătătoare de seamă pentru umanismul filosofiei 


lui Blaga dar şi pentru evoluţia spiritului ştiinţific în opera sa”. 


În elaborarea lucrării Aspecte antropologice, Lucian Blaga devine ceva mai 
prudent în felul de a gândi şi a gestiona cercetarea sa. Nu încetează să fie un filosof al 


culturii, dar îşi restrânge oarecum aria de investigaţie. 


„Ideea de evoluţie este înfăţişată în evoluția ei... de la Nicolaus Cusanus până 
la Darwin, trecând prin Buffon, Kant, Herder, Erasm Darwin şi Lamarck şi 
ținând seama în deosebi de climatul ideologic-ştiințific şi nu doar de cel 
cultural general. Este un postulat teoretic absolut necesar, fără de care nu se va 
putea face niciun pas înainte în problemele ce se pun în legătură cu fiinţa şi 

originea omului 5. 

Printre antropologi se susține că omul ar fi produsul epocii de gheaţă din 
cuaternară, însă Blaga crede că şi acest aspect cu destui adepţi este o informaţie 
eronată din aceleaşi motive şi cele enunțate mai sus, dar şi pentru că cele dintâi culturi 
şi civilizaţii au putut fi caracterizate după produsele tehnice rămase în urma lor şi nu 
după alte considerente. 

Omul este însă sclavul sau cel puţin un copil al timpului său , este condiţionat 
de timpul şi spaţiul în care trăieşte şi nu crede că s-a eliberat de ele decât acceptând 
alte şi alte lanţuri. În căutarea adevărului însă el trebuie tocmai să rupă aceste lanţuri 
şi să înceapă să domine timpul şi spaţiul. Astfel omul se transformă în eternul pelerin, 
însă un pelerin în cutarea sinelui propriu. Aceste este destinul său. Destinul însă nu 


este o lege goală ci o posibilitate a voinţei umane, pentru că istoria începe cu o 


U Tănase, Alexandru, Lucian Blaga — filosoful poet, poetul filosof, Bucureşti, Ed. Cartea Românească, 


1977, p. 230 


'5 Tănase, Alexandru, Lucian Blaga — filosoful poet, poetul filosof, Bucureşti, Ed. Cartea Românească, 


1977, p.231. 

legendă (ca destinul omului) şi se sfârşeşte cu faptul verificat, cu certitudinea (ca 
destinul omului). 

Filosofia lui Blaga a fost impregnată cu o vie conştiinţă filosofică a valorii, 
culturii şi istoriei. În măsura în care problematicile puse de Blaga în lucrările sale s-au 
conturat în spaţiul filosofic atunci conştiinţa filosofică există desigur în toate lucrările 
sale, însă propriu-zis, cercetarea conştiinţei filosofice, el a făcut-o practic după 
încheierea sistemului. Ea nu este parte integrată în filosofia sa ci vine ca un fel de 
revărsare în filosofia blagiană, pentru că filosoful o înţelegea ca pe o stare mai 
complexă a conştiinţei, ca pe o calitate superioară pe care nu o posedă toţi oamenii. 

Cu privire la sensul istoriei, pentru Blaga istoria nu are un sfârşit în sens de 
scop şi este legată în mod clar de om. Ea nu este o entitate independentă care are o 


direcţie proprie: 


„este prin fiecare clipă a ei această existență de mari intentii, care se frânge în ea 
insasi, caci singurele mijloace ce-i stau la dispozitie se întorc necurmat inpotriva ei. 
Istoria nu are un scop, un terminus spre care ar nazui, si care ar fi capatul ei... Istoria 
se infiripă ca o mutatie ontologica in univers si nu se va sfarsi decat odata cu 


omul >>19 


Pentru Blaga istoria este dependentă de preistorie şi de mit. Preistoria este „o 
tindă a istoriei”, ea putând exista şi în lipsa istoriei, dar acesteia din urmă fiindu-i 
imposibil să existe în lipsa primeia”. 

Pentru Blaga tipul de gândire (conştiinţă) mitică, este apanajul omului 
originar, nu doar o apariţie de „auroră” a istoriei. Însă, nu istoria unui popor, hotaraste 
mitologia acestuia ci, invers, mitologia hotaraste istoria”. Mitul fata de coordonate 
„mitul este o creatie a omului in raport cu coordonatele sale specific si deplin umane, 


mitul apare in ordinea existentei omului”. Atat mitul cat si istoria sunt legate de 


matricea stilistica a omului si a popoarelor. 


Pentru Blaga, în contrast cu Spengler, istoria nu are un sens de progres, iar 


civilizaţia nu este stadiul superior al culturii (şi ea nu înseamnă moartea culturii). 


' Trilogia Cosmologica, pag. 180 
2 Fiinta Istorica, pag. 393. 


” Fiinta istorica, pag. 385. 

Pentru Blaga omul crează istoria şi el este obiectul istoriei: „istoria este prin excelenta 
o dimensiune a existentei umane. Printre toate fiintele singur omul se poate mandri cu 


o istorie, In esenta istoria este însuși modul plenar al omului”. 


Istoricitatea este o dimensiune a tuturor fenomenelor naturale care se petrec in 
spatiu si timp. Aceste fenomene au loc intotdeauna undeva (concret) in spatiu si timp, 
dar nu sunt ireversivile sub toate aspectele. Dintre fenomenele concrete nu sunt 
istorice numai acelea care poarta ampenta unui stil. Numai un fenomen care se 
produce intr-un camp stilistic merită să fie un obiect al istoriografiei şi fara 


tenporalitate nu exista istorie”. 


TERE 


influențată de forțe exterioare, independente de controlul omului, fie acțiunile 
oamenilor o schimbă. Omul dorind să reveleze misterul in orizontul caruia traieste, 
devine un fel de concurent pentru Marele Anonim, astfel istoria este modul specific 
uman de a exista. Blaga o spune in repeteta randuri”. Omul deplin, zice Blaga, este 


fiinta istorica prin definitie. Pentru Blaga: 


„istoria nu este o consecinta a modului ontologic uman, ci este de-dreptul acest mod... 
Omul creaza istorie atunci când accentul său existential, zace pe modul trăirii in 


orizontul misterului si pentru revelare.” 


Astfel destinul istoriei devine destinul omului. Destinul omului este creația, 
revelarea misterelor. Omul poate face fata existentei, numai daca devine o fiinta 
activa si creatoare, Blaga spune ca, omul asa cum l-a lasat „natura” nu ar fi putut trai 
pe aceasta lume. El era dezarmat, era alcatuit (si este biologic alcatuit) numai din 
primitivisme şi pare o fiinta neadaptata. Sprea a deveni o fiinta adaptata el trebuie sa 
invinga natura iar acest lucru poate avea loc prin creatia de cultura, prin creatia 


istorica. 


” Trilogia Cosmologica, pag. 175 
” Fiinta Istorica, p. 367-377 
Trilogia Cosmologică, p. 178. 
* Trilogia cosmologică, p. 176. 


* Aspecte antropologice, pp. 300-305. 

